recursal/SuperWikiNEXT-32B huggingface dataset:
ציִד, שמן על בד, השליש האמצעי של המאה ה-17, Gemäldegalerie, דרזדן
מפל בנוף סלעי, שמן על בד, 1660–1670, הגלריה הלאומית, לונדון
**יאקוב איזאקזון ואן רויסדאל** (בהולנדית: **Jacob Izaaksoon van Ruysdael**‏; סביבות 1628 – 10 במרץ 1682) היה צייר הולנדי.

ביוגרפיה
--------

רויסדאל נולד בעיר הארלם שבהולנד לאיזאק ואן רויסדאל שהיה צייר ויצרן מסגרות לתמונות. הוא למד יסודות אמנות הציור מאביו, וגם מדודו סולומון ואן רויסדאל שהיה צייר נוף. הוא החל לצייר בעודנו צעיר וב-1648 התקבל כחבר באגודת האמנים על שם סנט לוקס בהארלם. ב-1650–1651 ערך מסע ציור באזור הגבול של הולנד וגרמניה. ב-1656 עבר לאמסטרדם וב-1659 קיבל מעמד של אזרח העיר. הוא הפך לחבר כת האחים המנוניטים שבעיר והתגורר באמסטרדאם עד 1681.

יאקוב ואן רויסדאל נחשב לגדול ציירי הנוף ההולנדים. תלמידו היה צייר הנוף המפורסם מיינדרט הובמה. נודעה לו השפעה רבה על הציירים ההולנדים בני זמנו, וגם על ציירים רבים בארצות אירופה, ובהם הציירים הבריטים תומאס גיינסברו וג'ון קונסטבל, וציירי אסכולת ברביזון הצרפתים. ציוריו מוצגים כיום במוזיאונים ברחבי אירופה ואמריקה.

יאקוב ואן רויסדאל נפטר בבית מחסה לעניים בהארלם ב-1682, ונקבר בכנסיית סנט בַאבו שבעיר.

מציוריו החשובים
---------------

* טירת בנטהיים (1653)
* בית הקברות היהודי (1655 - 1660)- פנורמה של בית הקברות "בית חיים".
* נוף חורפי (1670 בקירוב)
* שדות תבואה (1670)
* מראה של הארלם

קישורים חיצוניים
----------------

ויקישיתוף מדיה וקבצים בנושא **יאקוב ואן רויסדאל** בוויקישיתוף
* יאקוב ואן רויסדאל, באתר אנציקלופדיה בריטניקה (באנגלית)

הערות שוליים
------------



|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007277353305171
* AAG: 2457
* BNE: XX903937
* BnF: cb11953866r (data)
* BPN: 86418509
* GND: 118604082
* ICCU: RAVV025707
* ISNI: 0000 0001 1774 0724
* KulturNav: 657dc9f7-4e35-48a2-b2a9-cedecd06f8ad
* LCCN: n82062822
* NGV: 1214
* NKC: xx0057356
* NLA: 36526880
* NLG: 191305
* NLP: A19956277
* NTA: 068802897
* RKD: 68835
* SELIBR: 271885
* SNAC: w6bs068x
* SUDOC: 027515125
* TePapa: 31726
* Trove: 1273613
* ULAN: 500027077
* VcBA: 495/43586
* VIAF: 89550506
* WorldCat: lccn-n82062822

 |
יאקוב נגרוצי על בול רומני
**יאקובּ נגרוצי** (ברומנית: **Iacob Negruzzi**;‏ 31 בדצמבר 1842 - 6 בינואר 1932) היה סופר רומני, עורך, פרופסור למשפטים באוניברסיטת יאשי, חבר מייסד של ז'ונימיה, חבר בכיר במסדר הבונים החופשיים. נגרוצי הפך לחבר מן המניין באקדמיה הרומנית בשנת 1881, ונבחר לסגן נשיא מוסד זה מספר פעמים, ופעמיים הוביל אותו כנשיא ומזכיר הכללי.

חייו
----

יאקוב נגרוצי נולד ביאשי, בנסיכות מולדובה, כבנו של קוסטקה נגרוצי. הוא למד משפטים בברלין ובשובו מהלימודים, השתתף בהקמת חוג ז'ונימיה ובמשך 28 שנים ערך את ביטאון החוג, כתב העת Convorbiri literare. משנת 1864 מילא את תפקיד פרופסור למשפטים מסחריים באוניברסיטת יאסי, 

ב-28 באוקטובר 1866 הצטרף לבונים החופשיים והתקדם במדרג הדרגות עד לתואר מזכיר שני ומומחה גדול וב-1868 היה לנכבד. משנת 1867 היה גם עורך המגזין "Convorbiri literare", ולימים החזיק בתפקיד מנהל המגזין עד שנת 1895.

בשנת 1888 יאקוב נגרוצי יזם חוק שנועד להבטיח גמלת קיום למיכאי אמינסקו.

מספריו
------

* 1873, Mihai Vereanu (מיכאי וריאנו) רומן.
* 1874, Copii de pe natură (ילדי הטבע) פורטרטים סטיריים בפרוזה ובשירה.
* 1884, Hatmanul Baltag (הטמן בלטאג) אופרה קומית שנכתבה בשיתוף פעולה עם יון לוקה קאראג'אלה.
* 1921, Amintiri din „Junimea" (זכרונות מז'ונימיה).

קישורים חיצוניים
----------------

ויקישיתוף מדיה וקבצים בנושא **יאקוב נגרוצי** בוויקישיתוף

הערות שוליים
------------

1. ↑  Iacob Negruzzi, artline.ro
2. ↑  חברי ז'ונימאה בבונים החופשיים

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb126785932 (data)
* GND: 123958121
* ISNI: 0000 0000 2079 5841
* LCCN: n80113252
* NKC: xx0251047
* NLG: 171480
* NLP: A32656026
* NTA: 073973289
* SUDOC: 028450779
* VIAF: 27189099
* WorldCat: lccn-n80113252

 |
**מועדון כדורגל טטקס טטובו** (מקדונית: FK Teteks) הוא מועדון כדורגל מקדוני, המשחק בעיר טטובו במקדוניה. המועדון נוסד לאחר הקמת הרפובליקה הפדרלית הסוציאליסטית של יוגוסלביה. המועדון משחק נכון לעונת 2018/2017 בליגה השנייה במקדוניה.

היסטוריה
--------

המועדון נוסד בשנת 1953 ושיחק בליגה המקדונית הרפובליקאית שהייתה הליגה השלישית במערכת הליגות של יוגוסלביה. בשנים 1965, 1969, 1974 זכה באליפות הליגה המקדונית הרפובליקאית. בסוף עונת 1977/1978 עלה לליגה היוגוסלבית השנייה. המועדון שיחק 3 עונות בליגה השנייה ובסוף עונת 1980/1981 סיים את הליגה השנייה במקום הראשון ועלה לליגה היוגוסלבית הראשונה. אחרי עונה אחת בליגה הראשונה ירד לליגה היוגוסלבית השנייה. 

בעונת 1982/1983 שיחק בגביע היוגוסלבי. בסיבוב הראשון הפסיד לקבוצת סלובודה טוזלה. בסוף עונת 1983/1984 הגיע למקום 16 מתוך 18 קבוצות בליגה היוגוסלבית השנייה וירד לליגה המקדונית הרפובליקאית. בעונת 1984/1985 זכה באליפות הליגה המקדונית הרפובליקאית בפעם הרביעית וחזר לליגה היוגוסלבית השנייה. 

המועדון שיחק 3 עונות בליגה השנייה ובסוף עונת 1987/1988 ירד לליגה האינטר רפובליקאית היוגוסלבית שהוקמה בשנת 1988 והייתה הליגה השלישית בין הליגה היוגוסלבית השנייה והליגות הרפובליקאיות. ליגה זו פעלה במשך 3 עונות בלבד והמועדון שיחק בליגה זו ב 3 עונות פעילותה. בסוף עונת 1990/1991 עלה לליגה היוגוסלבית השנייה. המועדון שיחק עונה אחת בליגה היוגוסלבית השנייה שהייתה העונה האחרונה של ליגה זו.

בעונת 1992/1993 לאחר התפרקות יוגוסלביה המועדון עבר לשחק בליגת העל המקדונית. בסוף העונה ירד לליגה המקדונית השנייה. המועדון שיחק 16 עונות ברציפות בליגה המקדונית השנייה ובסוף עונת 2008/2009 סיים את הליגה במקום הראשון והעפיל לליגת העל המקדונית.

בעונת 2002/2003 הגיע לשמינית גמר הגביע המקדוני והפסיד לקבוצת וארדאר סקופיה. בעונת 2005/2006 הגיע לרבע גמר הגביע המקדוני והפסיד לקבוצת סילקס. בעונת 2006/2007 הפסיד בסיבוב הראשון של הגביע לקבוצת ברגלניקה שטיפ. בעונת 2007/2008 הגיע לשמינית גמר הגביע והפסיד לקבוצת וארדאר סקופיה. 

בעונת 2009/2010 זכה בפעם הראשונה בגביע המקדוני והעפיל בפעם הראשונה למפעלים האירופאים במסגרת הליגה האירופית בעונת 2010/2011. בסיבוב המוקדמות השני ניצח את קבוצת ונטספילס. בסיבוב המוקדמות השלישי הפסיד לקבוצת אלפסבורג משוודיה והודח מהטורניר.

בעונת 2010/2011 הגיע לגמר הגביע המקדוני. בעונת 2011/2012 הגיע לרבע גמר הגביע המקדוני. בעונת 2012/2013 זכה בגביע המקדוני פעם השנייה ובסוף העונה סיים את הליגה במקום הלפני אחרון וירד לליגה השנייה. בעקבות זכייתו בגביע בפעם השנייה העפיל לליגה האירופית בעונת 2013/2014. בסיבוב המוקדמות הראשון הפסיד לקבוצת פיוניק ירוואן והודח מהטורניר. בסוף העונה סיים את הליגה השנייה במקום השני והעפיל לליגת העל המקדונית.

תארים
-----

* **הגביע המקדוני (2)**:
	+ 2009/2010, 2012/2013

שחקנים בולטים
-------------

* מקדוניהמקדוניה בורן בדיני
* מקדוניהמקדוניה נאסר בדיני
* מקדוניהמקדוניה סרג'ן זהרייבסקי

קישורים חיצוניים
----------------

ויקישיתוף מדיה וקבצים בנושא **טטקס טטובו** בוויקישיתוף
* 

* אתר האינטרנט הרשמי של טטקס טטובו
ישראל וחיה פיינסמר, 1976
פיינמסר ב-1922 כחבר בקבוצת עבודה בשכונת בורוכוב
**ישראל פיינמסר** (19 בפברואר 1901 – 7 באוגוסט 1990) היה מייסד המחלקה הטכנית של הקיבוץ הארצי ומהמתכננים הבכירים בתנועה הקיבוצית.

חייו
----

פיינמסר נולד בוורשה שבפולין בשנת 1901. ב-1920, לאחר שהות קצרה בווינה, עלה לארץ ישראל ללא אישור משלטונות המנדט הבריטי. בספינה הכיר קבוצת עולים שמאוחר יותר הקימה את קיבוץ מזרע, שבו היה חבר עד יום מותו. בין העולים הכיר גם את חיה, שלה נישא ב-1922. בימיו הראשונים בארץ עבד כפועל בניין; בין השאר השתתף בהקמת המרכז המסחרי ברחוב הרצל פינת דרך יפו בתל אביב ולאחר מכן את בתי מושב בלפוריה שבעמק יזרעאל. במקביל החלה הקבוצה בהקמת קיבוץ מזרע על גבעה סמוכה ליישוב. באותם ימים הפך למנהל עבודה בחברת סולל בונה. במסגרת זו ניהל פרויקטים מרכזיים כמו קו המים ירקון–ירושלים, בית החולים רמב"ם בחיפה ובית חרושת נעמן.

ב-1943 ייסד פיינמסר את המחלקה הטכנית של הקיבוץ הארצי השומר הצעיר, שהייתה הגוף המתכנן והמבצע של כל ההיבטים הפיזיים בתנועת הקיבוץ הארצי. פיינמסר עמד בראש המחלקה במשך למעלה מ-30 שנה. במסגרת זו תוכננו תחת השגחתו אלפי יחידות דיור, תוכניות מתאר, מבני ציבור ומשק, גני ילדים, חדרי אוכל, מפעלי תעשייה ומבני תרבות. פיינמסר אמנם לא היה אדריכל או מהנדס בהכשרתו המקצועית, אך ניסיונו ועמדת הכוח שתפס תוך תקופה קצרה יחסית, הביאו אותו לתפקיד המשפיע ביותר בתחום התכנון הקיבוצי, ובכך הפך לאחד ממעצבי הרוח הקיבוצית בהיבט הפיסי והחברתי.

בגיל 75 פרש מניהול המחלקה ופנה לכתיבת הספר "הקיבוץ בתכנונו", שסיכם את הידע של תכנון הקיבוצים בישראל. בשנת 1990 נפטר ונטמן בקיבוצו.

ספרו
----

* **קיבוץ בתכנונו**, תל אביב: ספרית פועלים, תשמ"ד 1983.

לקריאה נוספת
------------

* פרדי כהנא, **לא עיר לא כפר: האדריכלות של הקיבוץ 1910–1990**; עריכה: יעקב סתר, מוקי צור; עריכה מדעית: דיאנה דולב, רמת אפעל: יד טבנקין; בצלאל; מועצת הפיס לתרבות ולאמנות; המועצה לשימור אתרי מורשת בישראל, ספריית יהודה דקל, תשע"א 2011.

הערות שוליים
------------

1. ↑  אתר קיבוץ מזרע

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007455841305171
* ISNI: 0000 0000 4335 1039
* LCCN: no92005906
* VIAF: 29099021
* WorldCat: lccn-no92005906

 |
**מועצת המים** היא רשות במדינת ישראל הממונה על ידי הממשלה, שריד לתקופה בה האחריות על רשויות המים בישראל הייתה בידי שר החקלאות, ולא בידי שר התשתיות הלאומיות האנרגיה וה**מים**, כמצב דהיום. המועצה מונה 39-27 חברים המורכבים מנציגי הציבור, נציגי הממשלה ונציגי ההסתדרות הציונית העולמית. נציגי הציבור המונים לפחות שני שלישים מחברי הוועדה, מתמנים תוך שימת לב להיקף הצריכה של המגזר אותו הם מייצגים. חלוקה זו מעניקה משקל גדול לחקלאים. יו"ר המועצה הוא שר התשתיות הלאומיות, וסגנו הוא יושב ראש הרשות הממשלתית למים ולביוב. 

מועצת המים איננה פעילה בשנים האחרונות וקביעת מדיניות משק המים מופקדת בידי מועצת הרשות הממשלתית למים ולביוב.

תפקיד המועצה
------------

בעבר היו למועצה סמכויות רבות על פי חוק, כיום תפקידיה הם בעיקר לשמש כגורם מייעץ. 

בעבר הייתה מועצת המים אחראית על קביעת הכללים לחישוב מחירי המים. כיום, קביעת מחיר המים מתבצעת על ידי מועצת הרשות הממשלתית למים ולביוב, תוך חלוקה למגזרים השונים:

1. תעריפי הרשויות המקומיות נקבעים על ידי מועצת הרשות הממשלתית למים ולביוב. מחיר המים משתנה לפי אופי הצריכה (ביתית, תיירות, גינון וכדומה) ולפי הכמות הנצרכת. המחיר המשולם בסופו של דבר לרשות המקומית מכיל גם את הוצאות התשתית של הרשות המקומית, ולכן הוא גבוה יותר. בפועל משמשת הגבייה הנוספת את הרשות המקומית כמס נוסף על הארנונה.
2. תעריפי המגזר החקלאי נקבעים על ידי מועצת הרשות הממשלתית למים ולביוב. החל משנת 1994 קיים מנגנון אוטומטי לעדכון מחירי המים בהתאם לאמור בהסכם המים.

ראו גם
------

* משק המים בישראל

קישורים חיצוניים
----------------

* אלעד ואן גלדר, ‏חלוקת סמכויות במשק המים – המצב בפועל, באתר מרכז המחקר והמידע (ממ"מ) של הכנסת, 11 בספטמבר 2001

| רשויות המים בישראל |
| --- |
| 

|  |
| --- |
| הרשות הממשלתית למים ולביוב • מועצת המים • מקורות • השירות ההידרולוגי • אגודות המים • רשות מקומית • בית הדין לענייני מים |

 |
מארי **סעיד (סעדיה) עוזרי** (במקור: **עְזַיְרִי**, או: **עְזֵיְרִי**, בערבית: عزيري, פירושו: "המשיח"; ה'תרכ"ט, 1869, צנעא, תימן - ב' בתמוז ה'תשי"ד, 3 ביולי 1954, ירושלים) היה ראש ישיבת בית אלאוסטא בקאע אל-יהוד בצנעא וממנהיגי הדור האחרון של יהדות צנעא.

ביוגרפיה
--------

נולד בעיר צנעא שבתימן ליוסף עוזרי. הרב חיים קורח היה מלמדו העיקרי בתקופת ילדותו, ובתחילת בגרותו למד בבית המדרש בית אלכחלאני בראשות גיסו, מארי סאלם חבשוש. היה ידוע כחזן ומשורר בעל קול ערב, וחברו של המשורר סעיד אלג'מאל.

הרב עוזרי נישא, ולאחר שנים נפטרו אשתו ובניו והוא נותר עם בנותיו. הוא נישא בשנית ולאחר שנולדו לו שלוש בנות נפטרה גם אשתו השנייה. בזקנותו נשא את זהרה (שרה) צאלח ונולדו להם שני בנים ושתי בנות. הבת הגדולה נפטרה בילדותה.

עם פטירת ראש ישיבת "בית אלאוסטא" - הרב חיים עראקי הכהן, התמנה הרב עוזרי לעמוד בראשות ישיבה בולטת זו. שימש בתפקיד כארבעים שנה. שימש גם כחבר בית דינו של הרב הראשי הרב יחיא יצחק הלוי.

הרב סעיד עוזרי נפטר בביתו שבשכונת הקטמונים בירושלים בשבת ב' בתמוז ה'תשי"ד (1954), בגיל 85. תלמידו המובהק הוא הרב יוסף צוברי.

דעותיו
------

בזמן המחלוקת שפרצה בקהילת צנעא על אמיתות ספר הזוהר והקבלה, היה הרב עוזרי דמות מרכזית בין מנהיגי המתנגדים לתנועת הדרדעים ועודד תמיכה בקבלה. בעידודו יצא לאור הספר "אמונת ה'", שבו השיב הרב עוזרי ורבנים נוספים לטענותיו של הרב יחיא קאפח, מנהיג הפלג הדרדעי, בספרו "מלחמות ה'".

הרב עוזרי, כרוב חכמי תימן, דגל ברעיון הציוני, ובהשפעתו עלו רוב תלמידיו ורבים מבני עדתו לארץ ישראל. הוא עצמו עלה לישראל בט"ו בחשוון ה'תש"י (1949).

הוא התאכזב מהחילוניות בישראל, אך שמח על הזכות שנפלה בחלקו לקיים מצוות ישוב ארץ ישראל. ביטוי לשמחתו זו ניתן כאשר למעברת "תלפיות", בירושלים, שבה התגורר, הגיע ראש הממשלה דוד בן-גוריון והרב עוזרי הניח את שתי ידיו על ראשו ובירכו בברכת כהנים[דרוש מקור].

קישורים חיצוניים
----------------

* הרב סעדיה עוזרי, דבר, 4 ביולי 1954
* הרב סעדיה עוזרי, דבר, 5 ביולי 1954
* הרב סעדיה עוזרי ז"ל, הצופה, 5 ביולי 1954
* מאיר לוי, זכרון להולכים: ר' סעדיה עוזרי ז"ל (שלשים לפטירתו), הצופה, 2 באוגוסט 1954
* קווים לדמותו של מרן הגאון רבינו סעיד עוזירי זיע"א רב בית הכנסת בית אלאוסטא – לרגל יומא דהילולא ב’ תמוז - אתר המאורות

הערות שוליים
------------

1. ↑  הרב עמרם עוזירי, **מלאך ה' - מתולדות רבינו ישראל עזירי זתע"א**, תש"ף, עמ' לח
2. ↑  הרב עמרם עוזירי, **מלאך ה' - מתולדות רבינו ישראל עזירי זתע"א**, תש"ף, עמ' רד-רה
3. ↑  כך כתב תלמידו הרב חיים יצחק הלוי בחוברת "נפש" לזכרו עמוד 19, תל אביב ה'תשי"ד (1954).
**סעיד נמאקי** (בפרסית: **سعید نمکی**;‏ נולד ב-14 ביוני 1958) הוא פוליטיקאי ורוקח איראני, המכהן כשר לבריאות וחינוך רפואי מאז 3 בינואר 2019. החליף את חסן גזיזאדה האשמי. בעבר שימש כסגן הנשיא בארגון התוכניות והתקציבים של הרפובליקה האסלאמית של איראן (PBO).

התפרצות מגפת הקורונה
--------------------

 ערך מורחב – **התפרצות נגיף הקורונה באיראן**  

במהלך התפרצות נגיף הקורונה באיראן, קיים סעיד נמאקי מושב פרלמנטרי מיוחד ב-25 בפברואר 2020, שכלל את חבר הפרלמנט אחמד אמיראבאדי פרחאני, שטען יום קודם לכן כי נתוני המתים של נגיף COVID-19 מטעם משרד הבריאות והחינוך הרפואי היו הערכה במידה רבה, עם 50 מקרי מוות בקום ולא תואם לספירה הרשמית של 12 מתים בכל איראן. צוות העובדים שבדק את טמפרטורות החום בגופו לפני הפגישה ביקש מאמיראבאדי פרחאני ושני חברי פרלמנט נוספים להתיר את עצמם מהפגישה ולהיכנס לבידוד. שלושתם דחו את הבקשה והשתתפו בסוף בפגישה עם סעיד נמאקי.

קישורים חיצוניים
----------------

ויקישיתוף מדיה וקבצים בנושא **סעיד נמאקי** בוויקישיתוף
* אתר האינטרנט הרשמי של משרד הבריאות והחינוך הרפואי

הערות שוליים
------------

1. ↑  "وزارت بهداشت، درمان و آموزش پزشكي". *behdasht.gov.ir*. נבדק ב-24 בפברואר 2020. `{{cite web}}`:  (עזרה)
**ג'ון הניגן** (באנגלית: **John Hennigan**; נולד ב-10 באוגוסט 1970) הוא שחקן פוקר אמריקאי המוכר גם בכינוי "Johnny World". בשנת 2018 נבחר להיכל התהילה של הפוקר.

פוקר
----

הניגן זכה בצמיד אליפות העולם בפוקר הראשון שלו בטורניר H.O.R.S.E. ב-2002, מספר ימים אחרי שסיים במקום השביעי בטורניר Seven Card Stud. באותה השנה סיים במקום הרביעי בטורניר במסגרת סבב הפוקר העולמי. ב-2004 זכה בצמיד השני שלו בטורניר לימיט טקסס הולדם. ב-2005 הגיע ל-2 שולחנות גמר, וסיים במקום השני בטורניר 2-7 Triple Draw Lowball.

ב-2007 זכה באירוע המרכזי בסבב הפוקר העולמי בטורניר שנערך בבורגטה שבאטלנטיק סיטי.

ב-2014 זכה בצמיד השלישי שלו באליפות שחקני הפוקר ובפרס של כ-1.5 מיליון דולר, טורניר בו סיים גם במקום השני ב-2018. ב-2016 הגיע שוב לשולחן הגמר בטורניר 2-7 Triple Draw Lowball והפעם הצליח לזכות בו. בצמיד החמישי שלו זכה ב-2018 בטורניר H.O.R.S.E. וב-2019 זכה בצמיד השישי בטורניר Seven Card Stud.

ב-2018 נבחר להיכל התהילה של הפוקר.

נכון למרץ 2022, הניגן זכה בסך של כ-8.5 מיליון דולר מטורנירי פוקר, כשמתוכם כ-5.8 מיליון דולר בסבב אליפות העולם.

### צמידי אליפות העולם בפוקר

| שנה | טורניר | פרס |
| --- | --- | --- |
| 2002 | $2,000 H.O.R.S.E. | $117,320 |
| 2004 | $5,000 Limit Hold'em | $325,360 |
| 2014 | $50,000 The Poker Players Championship | $1,517,767 |
| 2016 | $10,000 2-7 Triple Draw Lowball (Limit) Championship | $320,107 |
| 2018 | $10,000 H.O.R.S.E. Championship | $414,692 |
| 2019 | $10,000 Seven Card Stud | $245,451 |

קישורים חיצוניים
----------------

ויקישיתוף מדיה וקבצים בנושא **ג'ון הניגן** בוויקישיתוף

* ג'ון הניגן, באתר The Hendon Mob
* ג'ון הניגן, באתר Global Poker Index
* ג'ון הניגן, באתר אליפות העולם בפוקר

הערות שוליים
------------

1. ↑  Poker Hall of Fame Announces Class of 2018, באתר אליפות העולם בפוקר, ‏12 ביולי 2018 (באנגלית)
**סעידי נטיבזונקיזה** (בצרפתית: **Saidi Ntibazonkiza**, נולד ב-1 במאי 1987) הוא כדורגלן עבר בורונדי ששיחק בעמדת קשר הכנף.

קריירת מועדונים
---------------

נטיבזונקיזה נולד בבוג'ומבורה שבבורונדי. הוא החל לשחק בויטאל'או המקומית, ובשנת 2005 הגיע להולנד כמבקש מקלט. עם הגעתו להולנד החל להתאמן בקבוצת ניימכן, שהחתימה אותו לאחר שראתה את הפוטנציאל העצום הקיים בו. ב-18 בנובמבר 2006 ערך נטיבזונקיזה את הופעת הבכורה שלו בליגת העל ההולנדית במשחק נגד ספרטה רוטרדם. ב-9 ביולי 2010 חתם בקרקוביה קרקוב מליגת העל הפולנית, בה שיחק במשך 4 עונות, עד שעבר לאחאיסר בלדייספור מליגת העל הטורקית. הוא שוחרר מהמועדון לאחר חצי עונה, ולאחר חצי עונה נוספת ללא קבוצה חתם בקן.

ב-10 בפברואר 2017 חתם בקייסר מליגת העל הקזחית.

קריירה בינלאומית
----------------

ב-9 באוקטובר 2010 ערך נטיבזונקיזה את הופעת הבכורה שלו בנבחרת בורונדי, כששיחק 90 דקות בהפסד 1-0 לנבחרת חוף השנהב במסגרת מוקדמות גביע אפריקה לאומות 2012.

קישורים חיצוניים
----------------

ויקישיתוף מדיה וקבצים בנושא **סעידי נטיבזונקיזה** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"סעידי נטיבזונקיזה"**.
הרב אליעזר ניצברג
כריכת הספר דמשק אליעזר
הרב **אליעזר ניצברג** (ה'תר"ט, 1849 – ה'תרצ"ה, 1935) מהזרם הליטאי, נחשב לאחד מגדולי דורו בתורה, בחריפות ובבקיאות. חיבר את הספרים: "דמשק אליעזר", יד אליעזר", "תורת אליעזר", "דבר אליעזר".

ביוגרפיה
--------

ניצברג נולד בשנת ה'תר"ט בעיר פרוז'ני שבפלך גרודנו שבליטא לאביו הרב דוד יהודה ואמו רלה. משחר נעוריו ניכרה שקידתו העזה לתורה. נישא ובגיל 26 כבר שימש כאב"ד בעיירה קטנה הולינקה שבפלך סובאלק שם היו לו התנאים להתמסר ללימודים ולחיבור ספריו.
בהיותו בן 34 סיים הרב את כתיבת ספרו הראשון "דמשק אליעזר" (כרך ראשון, וילנה, תר"נ). הספר הוא פרוש לחושן משפט וכולל חידושים וביאורים בעניינים הנוגעים להלכה. בספר חידושים אמיתיים שהתקבלו בברכה ולהסכמה מפוארת של גדולי הדור ההוא.
כ-30 שנה שימש הרב ניצברג אב"ד בהולינקה, שם סיים את כרך ב' של הספר "דמשק אליעזר" (וילנה תרנ"ז), ואת "דברי אליעזר" בשני כרכים (וילנה תרס"ג, תרע"א) - חידושים וביאורים על שולחן ערוך אבן העזר.

בשנת תרע"א (1911) נבחר לשמש כאב"ד בעיר קובל שבמחוז ווהלין שנחשבה בימים ההם עיר גדולה ובה כ- 13,000 יהודים וכ- 40 בתי כנסת. הרב התחבב על כל שכבות הציבור למרות שרוב תושבי העיר היו חסידים, והחלה אז לנשב רוח הציונות. לדרשותיו ולפסיקותיו של הרב יצאו מוניטין למרחוק.
בשנת 1921 עם כיבוש קובל על ידי הפולנים אסרוהו היות שסירב למסור לשלטונות על הקומוניסטים שבין היהודים. בלחץ הקהל הוא שוחרר.
בקובל הדפיס הרב ניצברג עוד 3 ספרים. "תורת אליעזר" (וילנה תרפ"ה) ובו חידושים וביאורים על שולחן ערוך ואורח חיים, ואת הספר "יד אליעזר" בשני כרכים (ורשה תרצ"א) העוסק בחידושים וביאורים על שולחן ערוך יורה דעה. לפני פטירתו חיבר ספר נוסף שלא זכה לסיימו.

בתו אידה נישאה לסופר ההוגה קלמן גוטנבוים.

בט"ז בשבט תרצ"ה נפטר הרב. בתי המסחר היהודיים בקובל נסגרו לרגל מותו וכל יהודי העיר והרבנים מהסביבה השתתפו בהלוויית הצדיק.

קישורים חיצוניים
----------------

* על דמותו. ספר קובל, עמ' 239-240. מספרי העמודים על פי הספר
* מתוך ספרו "יד אליעזר", מבוא- עמ' 17-22
* רשימת הפרסומים של אליעזר ניצברג, בקטלוג הספרייה הלאומית
**אדלתריום** (שם מדעי: ***Adalatherium***; מילולית: "חיה מטורפת") הוא סוג נכחד של יונק קדום שהתקיים במשך הקרטיקון העליון במדגסקר של המאסטריכט, לפני 70 עד 66 מיליון שנה מזמננו, עד שנכחד עם הכחדת הקרטיקון.

יונק זה היה שייך לקבוצה הקדומה תרימורפה (אנ') והוא התגלה בממצאי מאובנים בתצורות מיוארנו (אנ') שבצפון-מערב מדגסקר, בה התגלה שלד כמעט שלם של פרט חצי-בוגר. הוא תואר למדע ב-2020 בידי החוקר David W. Krause וצוותו. הסוג הכיל מין בודד - *Adalatherium hui*.

במראהו היה זה יונק מוזר ומגושם מעט, דומה לרפנומאמוס או לוינטנה (אנ') והייתה לו גולגולת גדולה באורך 8.4 ס"מ ומשקלו מוערך ב-1.775 עד 5.218 ק"ג בקירוב. ייתכן שדמה מעט לגירית באורח חייו ואולי היה אוכל כל מתחפר. השלד שתואר ממנו היה השלם ביותר מכל היונקים של חצי הכדור הדרומי של המזוזואיקון.

קישורים חיצוניים
----------------

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |

הערות שוליים
------------

1. ↑  Krause, David W.; Hoffmann, Simone; Hu, Yaoming; Wible, John R.; Rougier, Guillermo W.; Kirk, E. Christopher; Groenke, Joseph R.; Rogers, Raymond R.; Rossie, James B.; Schultz, Julia A.; Evans, Alistair R. (2020-04-29). "Skeleton of a Cretaceous mammal from Madagascar reflects long-term insularity". Nature. 581 (7809): 421–427. doi:10.1038/s41586-020-2234-8. ISSN 1476-4687. PMID 32461642. S2CID 216650606.
**קריס קרוס** היה צמד היפ הופ אמריקאי שחבריו היו כריס "מאק דאדי" קלי וכריס "דאדי מאק" סמית'. הצמד פעל משנת 1991 עד 1996 ומשנת 2006 עד 2013. קריס קרוס זכו להכרה עולמית בעקבות להיטם "jump". הם גם זכו להכרה בעקבות סגנון לבושם הייחודי. כריס קלי מת משימוש יתר בסמים בשנת 2013.

קריירה
------

ההכרות בין חברי ההרכב החלה כשלמדו יחד בכיתה א. קלי יליד אוגוסט 1978 וסמית' יליד ינואר 1979 התגלו בקניון באטלנטה מקום מגוריהם על ידי המפיק ג'רמיין דופרי שהיה אז בן 19. בעקבות הצלחתו עם הצמד הפך דופרי למפיק מבוקש.

בעזרת דופרי חתמו הנערים על הסכם עם חברת התקליטים "ראפהאוס רקורדס" והוציאו את אלבום הבכורה Totally Krossed Out בשנת 1992. האלבום הופק על ידי דופרי וממנו נמכרו ארבעה מיליון עותקים בארצות הברית. האלבום כלל את הלהיט "Jump" ששהה שמונה שבועות בצמרת מצעד הבילבורד הוט 100. בכך היה לשיר הראפ הראשון ששהה בצמרת תקופה כה ארוכה. הוידאו קליפ לשיר צבר אף הוא הצלחה רבה. הוא דורג במקום הראשון ב-MTV, ונמכרו ממנו 100,000 עותקים.

הצמד ביצע מופע חימום בסיבוב ההופעות של מייקל ג'קסון שליווה את יציאת אלבומו Dangerous. קריס קרוס הופיעו גם בהופעת קמע בווידאו קליפ של ג'קסון לשירו Jam. הם השתתפו גם בקליפ של ראן די אם סי לצד אמנים נוספים, בקליפ של TLC ושיחקו בפרק של הסדרה עולם אחר. בשנת 1992 ביצע הצמד את השיר Jump בסדרה The Living Colour. בשנת 1992 יצא גם משחק וידאו בכיכובם של השניים. קריס קרוס הופיעו בהופעת קמע בסרט Who's the Man? בשנת 1993. 

האלבום השני של קריס קרוס Da Bomb יצא בשנת 1993 והשיג מכירות פלטינום. האלבום כלל את הלהיט Alright בשיתוף הדיג'יי Super Cat, את הלהיט I'm Real" ואת הלהיט Da Bomb בשיתוף הראפר Da Brat. האלבום השלישי Young, Rich & Dangerous יצא בשנת 1996 והשיג מכירות זהב.

מותו של כריס קלי
----------------

ב-29 באפריל 2013 נמצא כריס קלי חסר הכרה בביתו שבאטלנטה והובל לבית החולים. הוא מת בבית החולים.בן 34 היה במותו. על פי הממצאים הוא מת כתוצאה משימוש בסמים.

קישורים חיצוניים
----------------

* קריס קרוס, ברשת החברתית פייסבוק
* קריס קרוס, ברשת החברתית טוויטר
* קריס קרוס, סרטונים בערוץ היוטיוב
* קריס קרוס, במסד הנתונים הקולנועיים IMDb (באנגלית)
* קריס קרוס, באתר אייטונס (באנגלית)
* קריס קרוס, באתר ספוטיפיי
* קריס קרוס, באתר Last.fm (באנגלית)
* קריס קרוס, באתר AllMusic (באנגלית)
* קריס קרוס, באתר MusicBrainz (באנגלית)
* קריס קרוס, באתר דיזר
* קריס קרוס, באתר Discogs (באנגלית)
* קריס קרוס, באתר Songkick (באנגלית)
* קריס קרוס, באתר Genius
* קריס קרוס, באתר בילבורד (באנגלית)

הערות שוליים
------------

1. ↑  אתר למנויים בלבד שירה פור, ישבנים בחזית, חלציים מאחור: חזרתם של מכנסי הג'ינס ההפוכים, באתר הארץ, 5 בספטמבר 2017
2. ↑  Kris Kross’ Chris Smith Mourns Death of Chris Kelly , באתר רולינג סטון, 3 במאי 2013
3. 1 2  שרון מולדבי, קטנים, קשוחים ורדודים, חדשות, 22 באוגוסט 1993ז
4. ↑  Run DMC ft Pete Rock & CL Smooth "Down With The King" (1993), באתר hhga
5. ↑  A Different World, באתר tvguide
6. ↑  ג'רמין ספראדלי, 23 Jump, Jump: Kris Kross’ Amazing ‘In Living Color’ Performance, באתר הפינגטון פוסט, 5 בינואר 2013
7. ↑  הראפר כריס קלי (קריס קרוס) מת, באתר ynet, 2 במאי 2013

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: bf61e8ff-7621-4655-8ebd-68210645c5e9

 |
**דרבופואטין אלפא** (**Darbepoetin alfa**) היא תרופה לטיפול באנמיה. שמה המסחרי **ארנספ** (באנגלית **Aranesp**) והיא מיוצרת על ידי חברת אמג'ן. היא מהווה הפקה סינתטית של ההורמון אריתרופויאטין. התרופה מעודדת את תהליך האריתרופואסיס – העלאת רמת תאי הדם האדומים – ומשמשת לטיפול באנמיה שנובעת ממחלת כליות או מטיפולים כימותרפיים. מטרת הטיפול היא הורדת הצורך במתן עירויי דם והעלאת רמת ההמוגלובין בדם , אך אין להתבלבל בין הזריקה הרפס.

הפקת התרופה
-----------

דרבופואטין אלפא מופק בטכנולוגיית שחלוף DNA מתאי שחלות של אוגרת סינית.

מתן התרופה
----------

דרבופואטין אלפא ניתן בשלוש דרכים שונות:

* זריקה תת-עורית
* עירוי באמצעות מכונת הדיאליזה למטופלים בדיאליזה
* הזרקה עצמית באמצעות מכשיר הדומה לעט

תדירות מתן התרופה משתנה לפי צורכי המטופל, ונעה בין זריקה אחת לארבע זריקות בחודש.

תופעות לוואי
------------

לדרבופואטין אלפא פרופיל בטיחותי גבוה. תופעות הלוואי שנצפו במטופלים הסובלים מאנמיה כתוצאה מטיפולים כימותרפיים כוללות עייפות כרונית, בחילה, הקאה, שלשול, חום ולעיתים קשיי נשימה.
תופעות הלוואי שנצפו במטופלים הסובלים מאנמיה כתוצאה ממחלת כליות כרונית כוללות לחץ דם גבוה, פרכוסים ותגובה אלרגית: קוצר נשימה, פריחה, טשטוש ועילפון כתוצאה מירידה בלחץ הדם, דופק מהיר או הזעה

קישורים חיצוניים
----------------

* האתר הרשמי של ארנספ באנגלית
* ארנספ מתוך אתר העמותה לקידום ושמירת זכויות חולי הכליות

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**סעיד בן עאמר** (בערבית: سعيد بن عامر), היה סחאבי, ואחד מחבריו הקרובים של הנביא מוחמד.

ביוגרפיה
--------

למרות ששמו של סעיד בן עאמר כמעט שאינו מוזכר בהקשר של הצחאבה, הוא נחשב לצדיק, וליווה את הנביא מוחמד בכל מלחמותיו.

סעיד התאסלם מעט לפני קרב ח'ייבר. מאז שהוא קיבל את האסלאם ונשבע אמונים לנביא, הוא הקדיש את חייו לשירות האסלאם. על פי המסורת, היו לו כל המידות הטובות: צייתנות, מתינות, כבוד עצמי, צניעות, ענווה, רוחניות, ויראת אללה. אולם, על פי המסורת, מראהו החיצוני של סעיד לא העיד על תכונותיו. הוא נראה אדם פשוט, עני ואף מוזנח בלבושו.

כאשר עומר בן אל-ח'טאב שחרר את מועאויה הראשון מתפקידו כמושל חומס שבסוריה, הוא חיפש אדם מתאים להחליפו. הסטנדרטים של עומר למינוי מושל היו גבוהים מאוד. הוא האמין שאם מושל ביצע חטא, טעות, או הפרת אמונים כלשהי, שני אנשים יאלצו לתת את הדין אצל אללה: הוא (עומר) והמושל. חומס נחשבה לעיר שבה היו פיתויים רבים למוסלמי מאמין. לכן, עומר היה סבור שרק צדיק ומאמין יוכל להתגבר על הפיתויים של חומס. עומר הציע לסעיד את המשרה, אך סעיד סירב באומרו "אל תחשוף אותי לפיתויי הזה!". עומר השיב: "אני נשבע באללה, לא אתן לך לאכזב אותי. אתה מניח את האחריות והעול שבשלטון על הכתפיים שלי, ואז מסרב לעזור לי?". מילים אלה שכנעו את סעיד, שנסע עם אשתו הטרייה לחומס.

עומר צייד את סעיד בכסף רב, אך סעיד השתמש בכסף רק לצרכיו הבסיסיים ביותר, ואת השאר נתן לזכאה (צדקה), תוך שהוא מסתיר את הדבר מאשתו בתירוצים שונים. כשנודע לה הדבר, ולאחר שכל תירוציו לא הועילו, הצליח לשכנעה שהצדקה היא המעשה הראוי.

חומס שבתקופה ההיא הייתה מכונה "כופה השנייה". שם שביטא את נטייתם של אנשי העיר למרוד בשליט. למרות זאת, מסופר שהם אהבו את שליטם החדש סעיד, וצייתו לו.

המסורת מספרת, שעומר שמע תלונות מאנשי העיר על סעיד, וכשביקש ממנו את להסביר את מעשיו - תירץ את כל התלונות באופן שהניח את דעתו של עומר, שנוכח לדעת שסעיד הוא מאמין אמיתי.

סעיד נפטר ב-642, בשנה ה-20 להג'רה.

הערות שוליים
------------

1. ↑  Said Ibn Aamir Al-Jumahi, sunnah.org (ארכיון)
2. ↑  Sa'id Ibn Amr Al Jumahi RA - The Poor Governor, sohabih.blogspot.co.il (באנגלית)
3. ↑  "Saeed Ibn Aamir Al-Jumahi". *Islamweb*. נבדק ב-2018-04-03.
4. ↑  Armstrong, Karen, 1944-, **Islam : a short history**, New York: Modern Library, Modern Library ed, 2000
5. ↑  Armstrong, Karen, 1944-, **A history of God : the 4000-year quest of Judaism, Christianity and Islam**, New York: Ballantine Books, 1st Ballantine books ed, 1994
6. ↑  Esposito, John L., **Islam : the straight path**, New York: Oxford University Press, Fifth edition, 2016
7. ↑  Sa'id ibn Amir al-Jumahi, allabouthistorymuslim.blogspot.co.il (באנגלית)
8. ↑  Ernst, Carl W. 1950-, **Following Muhammad : rethinking Islam in the contemporary world**, Chapel Hill: University of North Carolina Press, 2003
9. ↑  Hamid, Abdul Wahid. **Companions of the prophet**, Leicester, UK: Mels, New rev. ed, 1998-

|  |  |
| --- | --- |
| בקרת זהויות עריכת הנתון בוויקינתונים | 
* TDVİA: said-b-amir

 |
במיתולוגיה היוונית, **קריסאור** (ביוונית: **Χρυσάωρ**‏, Khrusaōr; תרגום מילולי: "החמוש בזהב") הוא בנם של פוסידון אל הימים והסוסים והגורגונה מדוזה, ואחיו של הסוס המכונף פגסוס. שניהם נולדו לאחר שפרסאוס כרת את ראשה של מדוזה.

דמותו
-----

על פי הגרסה הנודעת ביותר של המיתוס, מדוזה הייתה נערה יפהפייה עם תלתלים ועיניים נוצצות, ושפוסידון, אל הים, אנס באכזריות במקדשה של אתנה, אלת החכמה ותכסיסי המלחמה. בין פוסידון לאתנה שררה יריבות רבת שנים, עוד מהזמן שבו העדיפו האתונאים את אתנה כאלה הפטרונית של עירם, על פני פוסידון; וכשהאלה גילתה שמקדשה חולל בגלל שמדוזה הייתה בתולה וירד לה דם בזמן האונס היא קיללה רק את מדוזה, והפכה אותה למפלצת המוכרת, ששיערה נחשים ושהמביט בה מתאבן. לאחר מכן, מדוזה גורשה אל מעבר לאדמות ההיפרבוראניות, שבהן שרר אור שמש נצחי.

כשהמלך פולידקטס הטיל על פרסאוס להביא לו את ראשה של מדוזה, נחלצו לעזרתו אתנה והרמס, שליח האלים, שהעניקו לו, בין היתר, סנדלים מכונפים, מגל ומגן עם מראה בצידו הפנימי. על ידי הסתכלות בהשתקפותה של מדוזה במגן שלו יכול היה פרסאוס להתקרב אליה בבטחה, וכך הוא ערף את ראשה. מצווארה הכרות של מדוזה (ועל פי גרסה אחרת: מן האדמה שהתערבבה בדמה של מדוזה) בקעו צאצאיה מפוסידון: הסוס המכונף פגסוס והענק קריסאור.

על פי התאוגוניה של הסיודוס, קריסאור נישא לנימפה קלירואה (*Kallirroe*), בתו של הטיטאן אוקיינוס, והיה למלך איבריה. לזוג נולדו המפלצת אכידנה, "אם כל המפלצות", ויצור הכלאיים גריאון, ענק בעל שלשה גופים שהיו דבוקים זה לזה במותניהם, שנהרג במטלה העשירית של הרקולס. 
דמותו של קריסאור כמעט ואינה מוזכרת כשלעצמה, אלא רק בהקשר מות אמו או בנו.

בכתביו של דיודורוס סיקולוס, קריסאור איננו אביו של גריאון בעל שלשת הראשים, אלא אב לשלשה בנים שלכל אחד מהם צבא. לפי גרסה זו, הרקולס ניצח את כל אחד משלושת הבנים עם צבאם.

קריסאור בתרבות המודרנית
-----------------------

בספר "אות אתנה", השלישי בסדרת גיבורי האולימפוס של ריק ריירדן, מנסה קריסאור לשדוד את ספינתם של גיבורי הסדרה, אבל צוותו מוטעה לחשוב שהאל דיוניסוס (בכחוס) המפחיד אותם יותר מכל נמצא בספינה, ונס על נפשו.

קישורים חיצוניים
----------------

ויקישיתוף מדיה וקבצים בנושא **קריסאור** בוויקישיתוף

הערות שוליים
------------

1. ↑  המשימה העשירית של הרקולס, ביבליותקה היסטוריקה באתר The Theoi Project.

|  |  |
| --- | --- |
| בקרת זהויות עריכת הנתון בוויקינתונים | 
* SUDOC: 238333396

 |
**אסי משה** (נולד ב-13 בדצמבר 1983) הוא שחקן פוקר ישראלי. משה זכה בארבעה צמידי אליפות העולם בפוקר.

קריירה
------

משה עבד כמתכנת בחברת סטארט-אפ. הוא החל את קריירת הפוקר במשחקים חבריים על סכומים זעומים, והחל לטפס בסולם המשחקים בארץ. רגע המפנה בקריירה שלו התרחש לאחר שמשטרת ישראל פשטה על אחד מהמקומות בהם נהג לשחק, והוא מצא את עצמו בלי זירת פוקר קבועה. במקום לחפש מקום אחר, החליט להיכנס אל עולם משחקי הרשת.

בשנת 2013 החליט משה לבחון את היכולות שצבר במשחקי הרשת גם בטורנירים חיים. הוא ניצל נסיעת עבודה לארצות הברית כדי לנסות את מזלו בטורנירים בלאס וגאס, שם השתתף לראשונה בטורניר בסבב אליפות העולם בפוקר, סיים במקום חמישי וזכה ב-141,124 דולר. באוקטובר 2013 לקח חלק בנבחרת שייצגה את איגוד הפוקר הישראלי באליפות הפוקר לנבחרות בסין.

בשנת 2014 לקח משה חופשה של חודש מעבודתו וטס שוב ללאס וגאס במטרה לשחק בטורנירים רבים. ב-30 ביוני 2014 רשם משה הישג יוקרתי, כאשר גבר על 2,396 שחקנים, סיים במקום הראשון בטורניר בסבב אליפות העולם בפוקר, וזכה בסך של 582,321 דולר ובצמיד אליפות העולם בפוקר. בסיום שנת 2014 עזב משה את העבודה הקבועה שלו כמתכנת והפך לשחקן פוקר במשרה מלאה.

בשנת 2015 סיים במקום השלישי מתוך 7,192 שחקנים בטורניר מסבב אליפות העולם וזכה ב-594,394 דולר; בשנת 2017 זכה ב-199,718 דולר לאחר שסיים במקום השלישי בטורניר מסבב אליפות העולם.

באוקטובר 2018 זכה משה בצמיד אליפות העולם השני שלו, כאשר ניצח בטורניר שנערך ברוזבדוב שבצ'כיה, וזכה ב-94,622 דולר.

בצמיד אליפות העולם הרביעי שלו זכה אסי משה ב-22 באוקטובר 2019, והוא אחד משני ישראלים בלבד שזכו לפחות בארבעה צמידים.

סטטיסטיקות
----------

נכון ליולי 2022, משה זכה בסך של כ-2.7 מיליון דולר מטורנירי פוקר, כשמתוכם כ-2.4 מיליון דולר בסבב אליפות העולם.

### צמידי אליפות העולם בפוקר

| שנה | טורניר | פרס |
| --- | --- | --- |
| 2014 | $1,500 No-Limit Hold'em | $582,321 |
| 2018 | €1,650 No-Limit Hold'em Six Max Deepstack €200K GTD | $94,622 |
| 2019 | $1,500 No-Limit Hold'em Bounty | $253,933 |
| 2019 | €1,650 Pot-Limit Omaha/No-Limit Hold'em Mix | $108,920 |

בסבב אליפות העולם, זכה ב-4 צמידים, הגיע 7 פעמים לשולחן הסופי וסיים 43 פעמים במיקומים שמקנים זכיות כספיות.

חיים אישיים
-----------

מתגורר בתל אביב, נשוי ואב לילדה.

קישורים חיצוניים
----------------

* אסי משה, באתר The Hendon Mob
* אסי משה, באתר אליפות העולם בפוקר

הערות שוליים
------------

1. 1 2  אליסף דעואל, האס: אסי משה כבש את עולם הפוקר, באתר ynet, 23 באפריל 2016
2. ↑  nrg מעריב, פוקר פייס: הישראלים שיצאו לייצג אותנו בסין, באתר nrg‏, 18 באוקטובר 2013
3. ↑  ויוה לאס וגאס: ישראלי זכה ב-2 מיליון שקל באליפות העולם בפוקר, באתר ‏מאקו‏‏, ‏1 ביולי 2014‏
4. ↑  אליסף דעואל, פוקר: אסי משה זכה בצמיד אליפות עולם רביעי, באתר ynet, 22 באוקטובר 2019
**דרגומיר זקוב** (בבולגרית: **Драгомир Заков**; נולד ב-24 ביולי 1975) הוא דיפלומט ופוליטיקאי בולגרי המשמש כשר ההגנה של בולגריה מאז 1 במרץ 2022.

ביוגרפיה
--------

זקוב נולד בסופיה ב-24 ביולי 1975. הוא למד בבית הספר בשפה הצרפתית "אלפונס דה למרטין". ב-1998 סיים תואר ראשון ביחסים בינלאומיים באוניברסיטה לכלכלה לאומית ועולמית. ב-1999 השלים תואר שני. במרץ 2002 הצטרף למשלחת הבולגרית במפקדת נאט"ו. ב-2008 חזר לבולגריה ומונה למזכיר משרד החוץ האחראי על מדיניות וביטחון ועל הארגון לביטחון ושיתוף פעולה באירופה. בין 2011–2014 שימש כמזכיר המשלחת הבולגרית לאו"ם. ב-2015 החל ללמוד במכללה האירופית לביטחון והגנה ברומא. ב-2016 נשלח שוב למפקדת נאט"ו כיועץ מטעם בולגריה. בפברואר 2017 מונה לשר במשרד החוץ. ב-2019 מונה לראש המשלחת הבולגרית לנאט"ו.

ב-1 במרץ 2022 ראש ממשלת בולגריה קיריל פטקוב פיטר את שר ההגנה המכהן סטפן יאנב בשל קשריו עם ולדימיר פוטין. פטקוב המליץ על זקוב כמחליף והגיש את המועמדות בפני האספה הלאומית. מתוך 240 חברי האספה 184 הביעו תמיכה במועמדות ו-47 נמנעו.

קישורים חיצוניים
----------------

* דרגומיר זקוב בלינקדאין
* דרגומיר זקוב בפייסבוק
* דרגומיר זקוב בטוויטר
* דרגומיר זקוב באתר globsec
דה ביינקורף באמסטרדם. צילום מכיכר דאם
מבנה החנות בלילה
פנים החנות
**דה ביינקורף** (בהולנדית: **De Bijenkorf**; בתרגום לעברית: "*הכוורת*") היא רשת של חנויות כלבו יוקרתיות בהולנד, אשר חנות הדגל שלה ממוקמת בכיכר דאם שבאמסטרדם. הרשת נמצאת בבעלות משפחת וסטון הבריטית, שבבעלותה גם רשת סלפרידג'ס (Selfridges) הבריטית, הולט רנפרו (Holt Renfrew) הקנדית, ובראון תומאס (Brown Thomas) האירית.

היסטוריה
--------

דה ביינקורף נוסדה בשנת 1870 על ידי סיימון פיליפ גודסמית' (1889-1845), בתור חנות סדקית קטנה ברחוב Nieuwendijk מס' 132, אחד מהרחובות העתיקים ביותר באמסטרדם. בימיה הראשונים החנות עסקה במכירת חוטים וסרטים בלבד, והעסיקה צוות של ארבעה עובדים, אך לאורך השנים הרחיבה את תחומי פעילותה בהדרגה. לאחר מותו של גודסמית' בשנת 1889, הרחיבה אלמנתו את העסק בעזרת בן דודה, ארתור אייזק, ובנה אלפרד, והעסק החל להתפשט בהדרגה גם למבנים הסמוכים.

בשנת 1909 אוחדו כלל החנויות הנפרדות ברחוב למבנה יחיד. באותה שנה הוקם גם מבנה זמני באתר ההרוס Beurs van Zocher, ובניית חנות חדשה החלה לצידו.

בשנת 1926 הוקמה בהאג חנות שנייה, אשר תוכננה על ידי האדריכל פיט קרמר, על בסיס אסכולת אמסטרדם.

חנות שלישית נפתחה ברוטרדם ב-1930, בעיצובו של וילם דודוק. כ-700,000 איש השתתפו בטקס הפתיחה. החנות ניזוקה קשות במהלך הבליץ על רוטרדם ב-1940. החלק שנותר שלם בחנות נשאר פתוח עד לשנת 1957, אך נהרס ב-1960 כחלק מעבודות הבנייה של המטרו של רוטרדם. חנות חדשה תוכננה על ידי האדריכל ההונגרי-אמריקאי מרסל ברויאר (1981-1902).

במהלך תקופת הכיבוש הנאצי של הולנד במלחמת העולם השנייה, השלטון הנאצי מנע מחייליו לרכוש בחנות, בשל היותה "מפעל יהודי". 

לאחר תום מלחמת העולם השנייה, הרשת עברה לבעלותה של קבוצת מקסדה.

הרשת כיום
---------

נכון לשנת 2014, דה ביינקורף כוללת 7 חנויות ברחבי הולנד. החנויות הגדולות והוותיקות ביותר, הממוקמות באמסטרדם, האג ורוטרדם כוללות שטח קמעונאי של בין 15,000 ל-21,000 מ"ר. חנויות קטנות יותר (10,000-7,500 מ"ר) פועלות באמסטלפיין, איינדהובן, אוטרכט ומאסטריכט.

סניפי הרשת בארנהם, חרונינגן, אנסחדה, ברדה ודן בוס נסגרו בסוף שנת 2014 / תחילת 2015, בעקבות החלטתה של הנהלת הרשת להתמקד בשוק היוקרה והמסחר האלקטרוני. החנות בארנהם הוחלפה בחנות של רשת פרימרק, מהלך שנתפס על ידי רבים בארנהם כפגיעה דרסטית באטרקטיביות של ארנהם כמרכז קניות.

קישורים חיצוניים
----------------

ויקישיתוף מדיה וקבצים בנושא **דה ביינקורף** בוויקישיתוף
* 

* אתר האינטרנט הרשמי של דה ביינקורף (בהולנדית)
* דה ביינקורף, ברשת החברתית טוויטר
* אתר האינטרנט של החנות (אורכב 20.05.2017 בארכיון Wayback Machine) (בהולנדית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 16205704-0
* RKD: 334787

 |
הרדמת מקלעת הזרוע - אנטומיההרדמת מקלעת הזרוע - אנטומיה
**הרדמת מקלעת הזרוע** היא טכניקת הרדמה אזורית המשמשת לעיתים כחלופה או כתוספת להרדמה כללית לניתוח של הגפה העליונה. טכניקה זו כוללת הזרקת חומרי הרדמה מקומיים בסמיכות למקלעת הזרוע, החוסמת זמנית את התחושה והיכולת להזיז את הגפה העליונה. הנבדק יכול להישאר ער במהלך הניתוח, או שניתן להרדים אותו או אפילו להרדים אותו במידת הצורך.

ישנן מספר גישות לחסימת העצבים של מקלעת הזרוע. גישות אלו מסווגות לפי הרמה שבה מחדירים את המחט או הצנתר להזרקת חומר ההרדמה המקומית:

* חסם עצבי אינטרסקלני (interscalene block) בצד הצוואר
* חסם סופרא-קלוויקולרי שנבצע מעל עצם הבריח
* חסם אינפרקלוויקולרי (חסם תחת עצם הבריח)
* החסימה בבית השחי

סיבוכים
-------

* פגיעה עצבית זמנית או, לעיתים רחוקות, קבועה
* דימום
* זיהום

הזרקה תוך-ורידי: כמות קטנה של מאלחשים מקומיים עלולה לגרום לצלצולים באוזן, כמות גדולה עלולה לגרום אך התקפים ואפילו דום לב אפשריים לעיתים רחוקות. רעילות זו יכולה להתהפך על ידי התרופה "אינטרליפיד".

הערות שוליים
------------

1. ↑  Shailesh Shah, Senthil Gopalakrishnan, Jesus Apuya, Sonia Shah, Use of Intralipid in an infant with impending cardiovascular collapse due to local anesthetic toxicity, **Journal of Anesthesia** 23, 1 באוגוסט 2008, עמ' 439–441 doi: 10.1007/s00540-009-0754-3

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
עצמות של האסיאטוסוכוס
**אסיאטוסוכוס** (שם מדעי: *Asiatosuchus*; מילולית: "תנין אסייתי") הוא סוג נכחד של תנינאי אשר התקיים באירואסיה בתקופת הפלאוגן שתחילת הקנוזואיקון, אשר תואר לראשונה ב-1940. מאובניו נתגלו באזורים רבים לאורך אירופה ואסיה (בין השאר ברוסיה, בלגיה, גרמניה, צרפת, מונגוליה, סין ופקיסטן) ונכללו מספר מינים בסוג, אך רובם נחשבים כיום למוטלים בספק. רק מין אחד נחשב לתקף - *Asiatosuchus grangeri*.

אורכו של תנין זה הגיע עד ארבעה מטרים והוא דמה לתנין היאור מודרני, אך היה בעל מאפיינים יבשתיים יותר, כמו רגליים ארוכות מעט יותר והראש היה קטן מעט ומשולש יותר עם שיניים מהלסת העליונה והתחתונה שחפפו זו לזו, כך שהוא עדיין היה מקורב יותר לתניניים מאשר לאליגטורים. האסיאטוסוכוס הזכיר במראהו את הפריסטיכאמפסוס. חוקרים אחרים דווקא רואים בו קרוב לדיפלוקיינודון מהקבוצה דמויי אליגטור.

האסיאטוסוכוס חי במקווי מים וביערות הטרופיים של האאוקן האירואסייתי וניזון מטרף יבשתי.

ראו גם
------

* אסטורגוסוכוס

קישורים חיצוניים
----------------

ויקישיתוף מדיה וקבצים בנושא **אסיאטוסוכוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |
**קריסטין הוסונג** (בגרמנית: **Christin Hussong**; נולדה ב-17 במרץ 1994) היא אתלטית גרמניה, אלופת אירופה (ברלין 2018) בהטלת כידון.

ביוגרפיה
--------

הוסונג נולדה בצווייבריקן שבריינלנד-פפאלץ. אביה אודו משמש כמאמנה האישי ואחותה הגדולה מישל הייתה אלופת גרמניה לנוער בקרב שבע. היא החלה להתאמן באתלטיקה בגיל חמש בעקבות אחותה. 

ב-2009 סיימה שלישית בהטלת כידון באליפות גרמניה באתלטיקה ובשנים 2010 ו-2011 זכתה במקום הראשון. היא ייצגה את גרמניה באולימפיאדת הנוער סינגפור (2010) וסיימה רביעית. באליפות העולם לנוער ב-2011 זכתה במדליית זהב בתוצאה של 59.74 מטר. באליפות העולם עד גיל 19 ב-2012 סיימה שביעית ובאליפות אירופה עד גיל 19 ב-2013 זכתה במדליית כסף בתוצאה של 57.90 מטר. ב-2014 זכתה באליפות גרמניה עד גיל 22 בשיא אישי של 60.26 מטר. 

באליפות אירופה באתלטיקה 2014 סיימה במקום השביעי בתוצאה של 59.29 מטר. היא זכתה במדליית זהב באליפות אירופה עד גיל 22 בתוצאה של 65.60 מטר, שיא גרמניה לגיל זה. באליפות העולם באתלטיקה 2015 סיימה במקום השישי בתוצאה של 62.98 מטר. 

ביוני 2016 קבעה שיא אישי של 66.41 מטר בתחרות בקאסל, באולימפיאדת ריו דה ז'ניירו סיימה במקום ה-12 בתוצאה של 57.70 מטר. באליפות העולם באתלטיקה 2017 קבעה במוקדמות תוצאה של 60.86 מטר, סיימה במקום ה-17 ולא העפילה לגמר.

באליפות אירופה שנערכה בברלין באוגוסט 2018 זכתה הוסונג במדליית זהב בהטלת כידון כבר בהטלה הראשונה שלה כשקבעה שיא אליפות חדש ושיא אישי חדש של 67.90 מטר, לפני ניקולה אוגרודניקובה מצ'כיה (61.85 מטר) וליווטה יאסיונטה מליטא (61.59 מטר). באליפות העולם באתלטיקה 2019 סיימה רביעית בתוצאה של 65.21 מטר.

חייה האישיים
------------

הוסונג לומדת ביולוגיה וספורט באוניברסיטת חבל הסאר.

שיאים אישיים
------------

* הטלת כידון: 69.19 מטר (2021)

קישורים חיצוניים
----------------

ויקישיתוף מדיה וקבצים בנושא **קריסטין הוסונג** בוויקישיתוף
* 

* אתר האינטרנט הרשמי של קריסטין הוסונג

* קריסטין הוסונג, באתר הוועד האולימפי הבין-לאומי

* קריסטין הוסונג, באתר olympedia.org

* קריסטין הוסונג, באתר התאחדות האתלטיקה הבין-לאומית

* קריסטין הוסונג, באתר ליגת היהלום

* קריסטין הוסונג, באתר Track and Field (נשים)
* קריסטין הוסונג(הקישור אינו פעיל) באתר NBC

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 247830

 |
פירוש נוסף ערך זה עוסק בעמותה ישראלית העוסקת בתרבות הקומיקס. אם התכוונתם לביטוי סלנג, ראו אוקיי.

**אוק"י** (ראשי תיבות: "אספני וקוראי קומיקס בישראל") הייתה עמותה שמטרתה לקדם ולפתח את תרבות הקומיקס בישראל. העמותה הייתה תוצאה של התארגנות של מספר אספנים שקודם לכן היו פעילים בקרב קהילת הקומיקס הישראלית באופן עצמאי. לעמותה היה מועדון חברים אליו היו יכולים להירשם חובבי קומיקס נוספים.

המועדון ארגן העברת סדנאות והרצאות על ידי חברי המועדון בבתי ספר ומתנ"סים עבור ילדים ומבוגרים בגילאים שונים ומארגן ותיאם פעילויות בנושא קומיקס.

כמו כן, המועדון ארגן פעילויות כגון הקרנות טרום בכורה של סרטי קומיקס, כנסים בנושא קומיקס, בהם כנסי קא-בום שנערכו כל שנה בחג החנוכה, ודאג להטבות והנחות לחברי המועדון בכל הקשור לקומיקס בארץ.

הכנס המרכזי של מועדון אוק"י אשר מתמקד אך ורק בקומיקס, קא-בום, נערך כל שנה במהלך חג החנוכה וכלל הרצאות, סדנאות יצירה, דוכני מכירה, הפעלות מסוגים שונים ועוד.

בכנס נערך טקס נבחרי הקומיקס בישראל, שמדרג את הקומיקסים המסחריים המפורסמים על פי העדפת הקוראים בארץ. כמו כן, בכנס התקיימה הדלקת נרות חנוכה קהילתית.

כנסי קא-בום!
------------

כנס קא-בום! ה-1 נערך ב-9.12.04 במתנ"ס "רוזין" ברמת אביב ג'. 
בכנס היו כ-6 הרצאות. כמו כן, נערכו בו סדנאות קומיקס של אורי פינק ועופר זנזורי, נערכה תחרות טריוויה והוקרן בלעדית הסרט Ghost in the Shell 2. במתנ"ס הוצגה תערוכת ציורים מתחרות נושאת פרסים של הכנס.

כנס קא-בום! ה-2 נערך ב-1.1.06 בבית הספר אחד-העם בפתח תקווה.
בכנס היו כ-12 הרצאות. כמו כן, נערכו בו מספר סדנאות וגם פאנלים עם משתתפים מתחום הקומיקס ומהאקדמיה.

כנס קא-בום! ה-3 נערך ב-21.12.06 במרכז בית תמי שבמרכז תל אביב.
בכנס היו כ-12 הרצאות וסדנאות שונות.

כנס קא-בום! ה-4 נערך בימים 27-28.12.07 במוזיאון הישראלי לקריקטורה וקומיקס בחולון.
הכנס לא נערך בחופשת חנוכה משום שהמוזיאון נפתח שבוע לפני הכנס. 
בכנס היו כ-17 אירועים שונים ואף הגיע אורח כבוד מיוחד הסופר והכותב מאט יוקום אשר יצר קומיקס עבור מארוול קומיקס ומגוון עיתונים וכתבי עת אמריקאים.

כנס קא-בום! ה-5 והאחרון נערך ב-25.12.08 בבית ציוני אמריקה.

כנסים נוספים שעורך המועדון:

* שני כנסים לזכרו של סמ"ר איתי מזרחי, אשר נהרג במהלך שירותו הסדיר בפעילות מבצעית. איתי מזרחי היה חובב קומיקס ואף צייר בעצמו.
* כנס שנתי שנערך בעיר אשדוד, במרכז האמנות מונארט.

קישורים חיצוניים
----------------

* אוק"י, באתר "גיידסטאר ישראל"
צפון-מערב אירופה
**צפון-מערב אירופה** הוא אזור משנה, המוגדר באופן רופף באירופה, והוא חופף את צפון ומערב אירופה. ניתן להגדיר את האזור הן גאוגרפית והן אתנוגרפית.

יש זיקה גנטית קרובה מאוד בקרב אוכלוסיות צפון-מערב אירופה.

בצפון-מערב אירופה ישנם בתי זיקוק רבים.

הגדרות גאוגרפיות
----------------

מבחינה גאוגרפית, צפון-מערב אירופה מורכב, בדרך כלל, מהממלכה המאוחדת, אירלנד, בלגיה, הולנד, לוקסמבורג, צפון צרפת, צפון גרמניה, דנמרק, נורווגיה, שוודיה ואיסלנד. לעיתים, פינלנד, דרום גרמניה, שווייץ ואוסטריה נחשבות גם כחלק מצפון-מערב אירופה.

דרום צרפת אינה נחשבת בצפון-מערב אירופה, מכיוון שהיא נחשבת, בדרך כלל, מבחינה גאוגרפית ותרבותית, כחלק מאזור הים התיכון או דרום אירופה.

### אקלים

בצפון-מערב אירופה ישנן רוחות מערביות, שמתחזקות מאוד בחורף.

מאז סוף עידן הקרח האחרון, חווה אזור צפון-מערב אירופה שינויי אקלים מהירים ואינטנסיביים יותר מאשר במקומות אחרים. במהלך עידן הקרח האחרון התגלו כמה שינויים מהירים בטמפרטורת פני הים סביב איסלנד.

הגדרות אתנוגרפיות
-----------------

שפות גרמניות מדוברות באופן נרחב ברוב צפון-מערב אירופה, אם כי קיימות גם שפות אחרות, כולל שפות רומאניות, בצפון צרפת, ולוניה, לוקסמבורג וחלקים מסוימים בשווייץ. שפות קלטיות מדוברות לאורך השוליים המערביים של האי הבריטי ובחלקים מסוימים במדינות הנורדיות מדוברות שפות אורליות. לאזור יש גם היסטוריה חזקה של פרוטסטנטיות שמבדילה אותו משכנותיו הים תיכוניות, הדרום אירופאיות, המזרח אירופאיות והמדינות הסלאביות.

ההגדרה של צפון-מערב אירופה כמונח כולל לאותן מדינות אירופאיות שאינן נמצאות בדרום אירופה או במזרח אירופה, שימשה אנתרופולוגים, אאוגניקים ונורדיסטים בסוף המאה ה-19 עד אמצע המאה ה-20, שהשתמשו בצפון-מערב אירופה כמונח לאזור אירופה בה התרכזו בני הגזע הנורדי, בניגוד לאזורים המזרחיים והדרומיים של אירופה שהכילו עמים ים-תיכוניים, סלאבים ועמים אחרים שאינם נורדיים. על פי תפיסה זו, כל המדינות והאזורים הגרמאניים כמו צפון צרפת, המכילים באופן היסטורי מספר רב של אנשים ממוצא גאלי, נורמני ופרנקי גרמאני, ייכללו כצפון-מערב אירופה, בין השאר בשל השלטון הנורדי ששלט שם.

ראו גם
------

* דרום-מזרח אירופה

הערות שוליים
------------

1. ↑  Northwest Europe, www.mckinseyenergyinsights.com (באנגלית)
2. ↑  North-West Europe — Climate-ADAPT, climate-adapt.eea.europa.eu
3. ↑  England and Northwestern Europe - Earth Platinum Pg 61 - Millennium House - Avenza Maps, www.avenzamaps.com
4. ↑  Interreg North West Europe • Interreg.eu, Interreg.eu (באנגלית בריטית)
5. ↑  Northwest Europe - Peakbagger.com, www.peakbagger.com
6. ↑  What countries are in north western europe? | Alexa Answers, alexaanswers.amazon.com
7. ↑  Northern & Western Europe, Global Philanthropy Indices (באנגלית אמריקאית)
8. ↑  What countries are in north west europe? | Alexa Answers, alexaanswers.amazon.com
9. ↑  Europe - Climate, Encyclopedia Britannica (באנגלית)
10. ↑  Opposite climate changes in Northwestern Europe, www-das.uwyo.edu

|  |  |
| --- | --- |
| בקרת זהויות עריכת הנתון בוויקינתונים | 
* GND: 4075488-1
* NKC: ge134159
* SUDOC: 028504690
* VIAF: 240342285
* WorldCat (עם VIAF): 240342285

 |
**+44** (**פלוס 44**) היא להקה שהוקמה בפברואר 2005 על ידי שניים מחברי להקת "בלינק-182" לאחר שזאת הכריזה על "הפסקה בלתי מוגבלת בזמן". הרעיון להקמתה עלה בעת שבלינק-182 שהו בסיבוב ההופעות האחרון שלהם בבריטניה ושמה לקוח מקידומת החיוג הבינלאומית של המדינה. סגנון הלהקה הוא רוק.

בלהקה ארבעה חברים:

* מארק הופוס (הבסיסט/סולן של בלינק-182)
* טראוויס בארקר (המתופף של בלינק-182)
* שיין גלאגר
* קרייג פיירבאו

בנובמבר 2006 הוציאה הלהקה את אלבומה הראשון, "When Your Heart Stops Beating", שהגיע למקום העשירי במצעד מכירות האלבומים האמריקני באותו שבוע. הסינגל הראשון מתוך הדיסק היה "When Your Heart Stops Beating" בארצות הברית ואילו באירופה היה "Lycanthrope". הסינגל השני, "Baby Come On", יצא ב-17 בפברואר 2007.
בקיץ 2007, יצאה הלהקה לסיבוב הופעות אשר נקרא "Honda Civic Tour" עם הלהקות פול אאוט בוי, דה אקדמי איז... קוברה סטארשיפ ופול וול.
  
ב-23 באוקטובר 2007, הודיע הופוס באתר הרשמי שלו, www.himynameismark.com, כי הלהקה חתמה חוזה עם חברת התקליטים Interscope Records, כדי להתחיל לעבוד על האלבום השני.

גרסאות כיסוי
------------

הלהקה ביצעה גרסאות כיסוי בהופעות החיות שלה. השירים שנוגנו בהופעות הם "Christmas Vacation" של הדיסנדנטס, ו"The Metro" של ברלין.  
בנוסף לזאת, למרות הצהרותיהם של מארק הופוס וטראוויס בארקר שלא יבצעו שירים של להקתם הקודמת בלינק-182 בהופעות של 44+, בוצעו, לשמחתם של מעריצי הלהקה שרובם היו מעריצי בלינק-182, שלושה מלהיטיה של הלהקה: "What's My Age Again?", "The Rock Show" ו-"Dammit" בהופעות שנכללו בסבב ההופעות "Honda Civic Tour"

הלהקה הקליטה שני קאברים (גרסאות כיסוי) לשירים:

* Guten Tag, של להקת Wir Sind Helden הגרמנית שבוצע במסגרת פרויקט של שירות הורדת המדיה של חברת אפל, iTunes.  
הפרויקט נקרא iTunes Foreign exchange ובמסגרתו להקות מרחבי העולם מקליטות שירים אחת של השנייה, השיר שלהקת Wir Sind Helden תקליט הוא "When Your Heart Stops Beating".
* I am One של להקת הסמאשינג פאמפקינס האמריקאית הוקלט במסגרת הקלטת דיסק מחווה ללהקה המצליחה, את השיר ניתן לשמוע בעמוד הMyspace של 44+.

דיסקוגרפיה
----------

* When You Heart Stops Beating - ‏14 בנובמבר 2006 Interscope Records

קישורים חיצוניים
----------------

* אתר האינטרנט הרשמי של +44

* +44, באתר ספוטיפיי

* +44, באתר AllMusic (באנגלית)

* +44, באתר MusicBrainz (באנגלית)

* +44, באתר דיזר

* +44, באתר Discogs (באנגלית)

* +44, באתר Songkick (באנגלית)

הערות שוליים
------------

1. ↑  רנן סולצ'ינר, עכבר העיר, השיר שלנו, באתר הארץ, 2 בינואר 2007

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0001 1516 1729
* LCCN: no2007006552
* MusicBrainz: c2a44e93-3a2b-44aa-bd8b-7a71bb76e3b5
* NKC: xx0060093
* VIAF: 127468874
* WorldCat: lccn-no2007006552

 |